钦定古今图书集成/明伦汇编/官常典/第342卷 > 柳范
## 钦定古今图书集成/明伦汇编/官常典/第342卷 > 柳范

按《唐书柳泽传》：泽从祖范奭。范，贞观中为侍御史。时
吴王恪好田猎，范弹治之。太宗曰：“权万纪不能辅道，
恪罪当死。”范进曰：“房元龄事陛下，犹不能谏止畋猎，
岂宜独罪万纪？”帝怒，拂衣起。顷之，召谓曰：“何廷折我？”
范谢曰：“主圣则臣直，陛下仁圣，敢不尽愚。”帝乃解。高
宗时，历尚书右丞，扬州大都督府长史。